РЕПУБЛИКА СРБИЈА

ГРАД НИШ

ГРАДСКА ОПШТИНА ПАНТЕЛЕЈ

ВЕЋЕ ГРАДСКЕ ОПШТИНЕ ПАНТЕЛЕЈ

На основу члана 11. Став 1. Тачка 18. Статута Градске општине Пантелреј ( Сл. Лист Града Ниша бр. 40/2017, пречишћени текст) и Правилника о одобравању новчаних средстава бр.309-5/2014-01 од 15.12.2014.године, Веће Градске општине Пантелеј расписује

**ЈАВНИ ПОЗИВ**

за доделу средстава за одржавање основних школа и дечијих вртића

на територији Градске општине Пантелеј

Право подношења захтева за доделу средстава за одржавање имају све основне школе, дечији вртићи и предшколске установе које се налазе на територији Градске општине Пантелеј.

Рок за пријем захтева за доделу средстава је 15.12.2017.годне, односно до утрошка средстава предвиђених за ову намену Одлуком о буџету за 2017.годину.

Захтев доставити на адресу: Градска општина Пантелеј, ул. Гутенбергова 4а, 18103 Ниш.

Захтев за доделу средстава треба да буде потписан од стране овлашћеног лица школе и да садржи податке о подносиоцу захтева, као и дефинисану намену за коју ће одобрена средства бити искоришћена.

Захтев за доделу средстава може се преузети у електронском облику са званичне интернет странице Градске општине Пантелеј [www.pantelej.org.rs](http://www.pantelej.org.rs) или на писарници градске општине.

Одлуку о додели средстава доноси Веће Градске општине Пантелеј у року од 15 дана од дана пријема Захтева, ценећи наводе у захтеву.

Подносилац захтева за доделу средстава је дужан да одобрена средства искористи у складу са наменом за коју су му одобрена.

Извештај о реализацији и наменском коришћену добијених средстава, као и адекватне доказе којима се поткрепљују наводи у извештају, доставља се Већу Градске општине Пантелеј у року од 15 дана од дана реализације активности за које су средства додељена.

**ВЕЋЕ ГРАДСКЕ ОПШТИНЕ ПАНТЕЛЕЈ**